wickkiey/tamil-wikipedia-markdown huggingface dataset:
# இராஜ்நகர், திரிபுரா சட்டமன்றத் தொகுதி


**இராஜ்நகர் சட்டமன்றத் தொகுதி** (*Rajnagar, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது தெற்கு திரிபுரா மாவட்டத்தின் ஒரு பகுதியாகும். இச்சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.  

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | சுதன் தாசு}}

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* தெற்கு திரிபுரா மாவட்டம் |  |
# இந்திய செய்தித்தாள் சங்கம்



**இந்திய செய்தித்தாட்களின் சங்கம்** (*The Indian Newspaper Society*) இந்தியாவில் உள்ள அச்சு ஊடகங்களான நாளிதழ்கள், பருவ இதழ்கள் ஆகியவற்றின் மத்திய அமைப்பாக செயல்படுகிறது. இலாப நோக்கமற்ற அமைப்பான இது இந்திய செய்திதாட்களின் கருத்து சுதந்திரத்தை பாதுகாப்பதே இதன் முதன்மைப் பணியாகும். இதன் உறுப்பினர்கள் அச்சு ஊடகங்களின் உரிமையாளர்கள் ஆவார்.  

இச்சங்கம் 1939ம் ஆண்டில் நிறுவப்பட்டது. இதன் தலைமையிடம் புது தில்லியில் உள்ளது. இவ்வமைப்பிற்கு 2023-2024 காலத்திற்கான தலைவராக ஆஜ் சமாஜ் செய்தித்தாள் உரிமையாளரான ராகேஷ் சர்மா தேர்ந்தெடுக்கப்பட்டுள்ளார்.  
## சங்கத்தின் நோக்கங்கள்
- செய்தித்தாட்கள் மற்றும் பருவ இதழ்களின் வணிக நலன்களை மேம்படுத்துதல் மற்றும் பாதுகாத்தல்.
- உறுப்பினர்களுக்கு அனைத்து தலைப்புகள் பற்றிய தகவலைச் சேகரித்து தெரிவித்தல்
- உறுப்பினர்களின் பொதுவான வணிக நலன்களைப் பாதிக்கும் அனைத்து விஷயங்களிலும் ஒத்துழைப்பை மேம்படுத்துதல்.

## இதனையும் காண்க
- நாளிதழ்
- மக்கள் ஊடகம்
# வீரேந்திர கிசோர் மாணிக்கியா


**வீரேந்திர கிசோர் மாணிக்கிய தேவ வர்ம பகதூர்** (*Birendra Kishore Manikya Debbarma Bahadur*), திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த அரசனாவார். 25 நவம்பர் 1909 அன்று தனது 26வது வயதில் திரிபுரா இராச்சியத்தின் அரியணை ஏறினார்.  

## நிர்வாகச் சீர்திருத்தங்கள்
மாநிலத்திற்கு வீரேந்திர கிசோரின் பங்களிப்பு நிர்வாக சீர்திருத்தங்கள், நலன்புரி நடவடிக்கைகள் மற்றும் கல்வியைப் பரப்புவதற்கான நிலையான முயற்சியில் அடங்கியுள்ளது. உட்பிரிவுகளின் மாதிரியில் மாநிலத்தை பத்து நிர்வாக அலகுகளாகப் பிரித்து, திறமையான இளைஞர்களை நிர்வாகத்தில் சேர்ப்பதற்கான பொதுப் பணித் தேர்வு முறையை 1909 இல் அறிமுகப்படுத்தினார். தலைமைச் செயலாளர் பதவி 1909 இல் உருவாக்கப்பட்டது.  

இவர் 1909 ஆம் ஆண்டில் காவல்துறை கண்காணிப்பாளர் மற்றும் துணை காவல் கண்காணிப்பாளர் பதவி உட்பட மாநிலத்தின் உயர் அதிகாரிகளை ஆட்சேர்ப்பு செய்வதற்காக மாநில பொதுப் பணிச் சேவையை மறுசீரமைத்தார். புதிய ஆயுதச் சட்டம் மற்றும் தண்டனைச் சட்டத் திருத்தச் சட்டம் 1911 இல் நிறைவேற்றப்பட்டன. மூத்த காவல் ஆய்வாளரின் கீழ் ஒரு சிறிய பணியாளர் துப்பறியும் நோக்கங்களுக்காக ஈடுபடுத்தப்பட்டார். மாநிலத்தில் பதிவான வழக்குகளின் எண்ணிக்கை எப்போதும் குறைவாகவே இருந்தது.  

வீரேந்திர கிசோர், திரிபுராவில் தேயிலை சாகுபடியின் சாத்தியக்கூறுகளை ஆராயும் முதல் முயற்சியாக ஒரு நிபுணர் குழுவின் ஆய்வுக்கு உத்தரவிட்டார். இவரது ஆட்சியில் திரிபுராவில் நாற்பது தேயிலைத் தோட்டங்கள் அமைக்கப்பட்டன. 1916 ஆம் ஆண்டு திரிபுராவில் எண்ணெய், இயற்கை எரிவாயு மற்றும் கனிமங்களை ஆராய்வதற்காக பர்மா எண்ணெய் நிறுவனத்திற்கு ஒரு முறையான உரிமத்தை மன்னர் வழங்கினார். அகர்தலாவில் பட்டு நெசவு மையத்தை நிறுவி விவசாயத்தை மேம்படுத்தவும் நடவடிக்கை எடுத்தார்.ref></ref>  

## கலைகளின் புரவலர்

ஒரு கலைஞரும் சிறந்த பாடலாசிரியருமான, வீரேந்திர கிசோர் "சன்னியாசி", "ஜூலோன்" மற்றும் "பன்ஷி பதான்" போன்ற அழகிய எண்ணெய் ஓவியங்களுக்காக அறியப்பட்டார். திரிபுராவில் நாடக வளர்ச்சிக்கு உத்வேகம் அளித்து உஜ்ஜயந்தா நாடக நிறுவனத்தை நிறுவினார். உஜ்ஜயந்தா அரண்மனையின் ஒரு பகுதியாக இருக்கும் இலட்சுமி நாராயண் கோயில், 'துர்கா பாரி' மற்றும் 'லால் மகால்' இவரது ஆட்சியின் போது கட்டப்பட்டது. இப்போது திரிபுரா ஆளுநரின் இல்லமாக இருக்கும் புஷ்பந்தா அரண்மனையையும் இவர் கட்டினார். 1913 ஆம் ஆண்டு இலக்கியத்துக்கான நோபல் பரிசை வென்ற பிறகு இரவீந்திர நாத் தாகூருக்கு அகர்தலாவில் பிரமாண்டமான வரவேற்பு நிகழ்ச்சியை மன்னர் ஏற்பாடு செய்தார். சாந்தி நிகேதனுக்கு தொடர்ந்து நிதியுதவி அளித்ததோடு மட்டுமல்லாமல், அங்கு மருத்துவமனை அமைப்பதற்காக தாகூருக்கு 5,000 ரூபாய் நன்கொடை அளித்தார்.
# இராதா கிசோர் மாணிக்கியா


மகாராஜா **இராதா கிசோர் மாணிக்கியா** (*Radha Kishore Manikya*) 1897 முதல் 1909 வரை திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த அரசனாவார் .இவர் நவீன திரிபுராவின் கட்டிடக் கலைஞர்களில் ஒருவராக விவரிக்கப்படுகிறார்.  

## நிர்வாகம்
இராதா கிசோர் மாணிக்கியா காவல்துறை மற்றும் வருவாய்த் துறைகளை பிரித்தெடுத்தார். 1905க்கு முன் மாநிலத்தின் காவல்துறை மற்றும் வருவாய்த் துறைகளின் பணிகள் காவல்துறை அதிகாரிகளாலாலேயே செய்யப்பட்டது. 1907 ஆம் ஆண்டில், காவல்துறையை வருவாய் துறையிலிருந்து இருந்து விடுவிக்கும் வகையில் காவல் துறையை முழுமையாக மறுசீரமைத்தார். அப்படிப் பிரிந்த பிறகு திரு. ஜே. சி. தத்தா என்பவர் மன்னரால் நியமிக்கப்பட்ட முதல் காவல் கண்காணிப்பாளரானார்.  

## கலை மற்றும் கல்வியின் புரவலர்
அரசர் இரவீந்திரநாத் தாகூருடன் நெருங்கிய உறவைக் கொண்டிருந்தார். தாகூர் இவரது ஆட்சிக் காலத்தில் 1900 ஆம் ஆண்டு முதன்முதலில் திரிபுராவிற்கு வந்தார். 1000 ரூபாய் ஆண்டு மானியத்துடன் விஸ்வபாரதி பல்கலைக்கழகத்திற்கு மன்னர் ஆதரவளித்தார். பேரழிவுகரமான நிலநடுக்கத்தின் காரணமாக மோசமான நிதிநிலையில் இருந்தபோதிலும் ஜகதீஷ் சந்திர போஸின் அறிவியல் ஆராய்ச்சிக்கு மறைமுகமாக நிதியுதவி செய்ய மன்னர் தனது மருமகளின் நகைகளை அடகு வைத்தார்.  

நிதி நெருக்கடிகள் இருந்தபோதிலும் இவரது காலத்தில் உஜ்ஜயந்தா அரண்மனை 1899-1901காலத்தில் 10 இலட்சம் (1 மில்லியன்) ரூபாய் செலவில் கட்டப்பட்டது. திரிபுரா இராச்சியத்தின் முந்தைய அரச அரண்மனை அகர்தலாவிலிருந்து 10 கிமீ (6 மை) தொலைவில் இருந்தது. இருப்பினும், 1897 இல் ஏற்பட்ட பேரழிவுகரமான பூகம்பத்தின் விளைவாக, அரண்மனை அழிக்கப்பட்டு பின்னர் அகர்தலா நகரின் மையத்தில் உஜ்ஜயந்தா அரண்மனையாக மீண்டும் கட்டப்பட்டது.  

அரசர் கல்வியின் புரவலராவும் இருந்தார். இவர் கைலாஷகர் நகரில் ஆர்கேஐ பள்ளியை நிறுவினார். மேலும் வங்காளதேசத்தில் விக்டோரியா கொமிலா கல்லூரியின் கட்டுமானத்திற்காக நிதி வழங்கினார். கொல்கத்தாவின் ஆர்ஜி கார் மருத்துவக் கல்லூரி மற்றும் மருத்துவமனையில் முழு அளவிலான மருத்துவப் பிரிவு இவர் வழங்கிய நிதியுதவியுடன் அமைக்கப்பட்டது.
# கிரித் விக்ரம் கிசோர் தேவ வர்மன்


**மகாராஜா கிரித் விக்ரம் கிசோர் மாணிக்கிய தேவ வர்மன் பகதூர்** (*Kirit Bikram Kishore Deb Barman*) (13 டிசம்பர் 1933 - 28 நவம்பர் 2006) வடகிழக்கு இந்தியாவின் திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த 185வதும் கடைசி அரசனுமாவார். இவரது முறையான முடிசூட்டு விழா 1941 இல் நடைபெற்றது. ஆனால் இவர் ஒரு மன்னரின் அதிகாரங்களைப் பெற்றிருக்கவில்லை.  

## அரசியல் வாழ்க்கை
இவர் தனது தந்தை மகாராஜா வீர் விக்ரம் கிசோர் மாணிக்கியாவிற்குப் பிறகு பதவியேற்றார். 1949 இல் மாநிலம் இந்தியாவுடன் இணைக்கப்படும் வரை இவர் இரண்டு ஆண்டுகள் பெயரளவு மன்னராக இருந்தார். இந்த நேரத்தில் இவருக்கு சிறு வயதாக இருந்ததால், இவரது தாயார் காஞ்சன் பிரவா தேவி தலைமையிலான ஆட்சியாளர் குழு ஒன்று ஏற்படுத்தப்பட்டு அதன் மூலம் மாநிலம் நிர்வகிக்கப்பட்டது.  

இவர் திரிபுரா கிழக்கு மக்களவைத் தொகுதியில் இருந்து இந்திய தேசிய காங்கிரசு சார்பில் தேர்ந்தெடுக்கப்பட்டார். 1967, 1977 மற்றும் 1989 இல் மூன்று முறை தேர்ந்தெடுக்கப்பட்டார்.  

## தனிப்பட்ட வாழ்க்கை
இவர் 13 டிசம்பர் 1933 அன்று கொல்கத்தாவில் திரிபுரா இராச்சியத்தின் மாணிக்கிய வம்சத்தைச் சேர்ந்த வீர் விக்ரம் கிசோர் மாணிக்கியாவிற்கும், பன்னா மாநிலத்தின் மன்னரான மகாராஜா யத்வேந்திர சிங்கின் மகளான காஞ்சன் பிரவா தேவிக்கும் மகனாகப் பிறந்தார்.  

## குடும்பம்
குவாலியர் மாநிலத்தின் மகாராஜா ஜிவாஜிராவ் சிந்தியா மற்றும் கொல்கத்தாவில் 1965 இல் இறந்த விஜய ராஜே சிந்தியா ஆகியோரின் மூத்த மகள் பத்மாவதி ராஜே 'அக்காசாஹேப்' சிந்தியாவை (1942-64) திருமணம் செய்து கொண்டார். பின்னர், ராஜா லவ் ஷாவின் மகள் பிபு குமாரி தேவியை மணந்தார். இவர்களுக்கு ஒரு மகன் மற்றும் இரண்டு மகள்கள் இருந்தனர். இவரது மனைவி மற்றும் மகன் கிரித் பிரத்யோத் தேவ வர்மனும் இந்திய தேசிய காங்கிரசில் உறுப்பினர்களாக இருந்தனர். இவரது மகள்களில் ஒருவரான பிரக்யா தேவ வர்மனும் 2019இல் நடந்த இந்திய பொதுத் தேர்தலில் திரிபுரா கிழக்கு மக்களவைத் தொகுதியில் போட்டியிட்டார்.  

## இதனையும் காண்க

- மாணிக்ய வம்சம்#அரசர்களின் பட்டியல்
- திரிபுராவின்#மகாராஜாக்கள்
# இலட்சுமண் மாணிக்கியா


**இலட்மண் மாணிக்கியா** (*Lakshman Manikya*) 18 ஆம் நூற்றாண்டின் மத்தியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த மகாராஜாவாக இருந்தார், இருப்பினும் இவர் சிறிய அதிகாரத்தையே தக்க வைத்துக் கொண்டார், சம்சேர் காசியின் கீழ் ஒரு பொம்மை-மன்னராக மட்டுமே செயல்பட்டார்.  

## வாழ்க்கை
முதலில் வனமாலி தாக்கூர் என்று பெயரிடப்பட்ட இவர் இரண்டாம் தர்ம மாணிக்கியாவின் பேரன் ஆவார்.  

1748 ஆம் ஆண்டில், திரிபுராவின் கட்டுப்பாட்டை வங்காள முஸ்லிம் ஜமீந்தாரான சம்சேர் காசி கைப்பற்றினார். இராச்சியத்தின் குடிமக்களிடமிருந்து எதிர்ப்பை எதிர்கொண்ட காசி, வனமாலியை இலட்மண் மாணிக்கியா என்ற பெயரில் அரியணையில் அமர்த்தினார். இருப்பினும் உண்மையான அதிகாரம் அவரே வைத்திருந்தார். இலட்மண் மக்களின் ஆதரவைப் பெறத் தவறிய போதிலும், இது மூன்று ஆண்டுகள் தொடர்ந்தது. இறுதியில், காசியால் வெளியேற்றப்பட்டார். அவர் தானே அரியணையை எடுத்துக் கொண்டார். இருப்பினும் அவரது ஆட்சி குறுகியதாக இருந்தபோதிலும், அசல் மாணிக்கிய வம்சம் 1760 இல் அதிகாரத்தை மீட்டெடுத்தது. இவரது மகன் துர்கா மாணிக்கியாவும் பின்னர் திரிபுராவின் ஆட்சியாளரானார், 1809 முதல் 1813 வரை ஆட்சி செய்தார்.
# டேவிட் செடாரிஸ்



**டேவிட் ரேமண்ட் செடாரிசு** (*David Sedaris*;/ / sɪˈdɛərɪs/; பிறப்பு திசம்பர் 26, 1956) என்பவர், ஒர் அமெரிக்க நகைச்சுவையாளர், எழுத்தாளர் மற்றும் வானொலி பங்களிப்பாளர் ஆவார். 1992ஆம் ஆண்டு தேசிய பொது வானொலியில் "சாண்டாலாந்து டைரிசு" என்ற இவரது கட்டுரையை ஒலிபரப்பியபோது பொதுவெளியில் இவர் அங்கீகரிக்கப்பட்டார். இவர் தனது முதல் கட்டுரைத் தொகுப்பு மற்றும் சிறுகதைத் தொகுப்பான *பீப்பாய் காய்ச்சல்* என்ற நூலை 1994இல் வெளியிட்டார். இவரது அடுத்த நூலான, *நேக்கட்* (1997), *நியூயார்க் டைம்ஸ்* தொடராக சிறந்த விற்பனையில் இவரது முதல் நூலாக அமைந்தது. மேலும் 2000ஆம் ஆண்டு *மீ டாக் ப்ரிட்டி ஒன் டே* என்ற தொகுப்பு அமெரிக்க நகைச்சுவைக்கான தர்பர் பரிசை வென்றது.  

செடாரிசின் பெரும்பாலான நகைச்சுவைகள் வெளித்தோற்றத்தில் சுயசரிதை மற்றும் சுயவிமர்சனம் சார்ந்தும், இவரது குடும்ப வாழ்க்கை, வட கரோலினாவின் ராலேயின் புறநகர்ப் பகுதிகளில் இவரது நடுத்தர வர்க்க வளர்ப்பு, கிரேக்க பாரம்பரியம், ஓரினச்சேர்க்கை, வேலைகள், கல்வி, போதைப்பொருள் பயன்பாடு மற்றும் வெறித்தனமான நடத்தைகள் ஆகியவற்றைப் பற்றியதாக இருக்கின்றன. இத்துடன் பிரான்ஸ், இலண்டன், நியூயார்க் மற்றும் இங்கிலாந்தில் உள்ள தென் நகரங்களில் இவரது வாழ்க்கை பற்றியதாக அமைந்திருக்கின்றன. இவர் நடிகை எமி செடாரிசின் சகோதரரும் எழுத்தாளரும் ஆவார்.  

2019-ல், செடாரிசு அமெரிக்க கலை மற்றும் கல்விக்கான அகாதமிக்கு தேர்ந்தெடுக்கப்பட்டார்.
# சர்வேயர் 3


**சர்வேயர் 3** (**Surveyor 3) என்பது**1967 ஆம் ஆண்டில் நிலாவின் மேற்பரப்பை ஆராய அனுப்பப்பட்ட அமெரிக்க ஆளில்லா சர்வேயர் திட்டத்தின் மூன்றாவது தரையிறங்கி ஆகும். மேற்பரப்பு - மண் பதக்கூறு அகழ்வை கொண்டு செல்லும் முதல் பணி இதுவாகும்.  

சர்வேயர் 3 அப்பல்லோ 12 விண்வெளி வீரர்களான பீட்டே கான்ராடு மற்றும் ஆலன் பீன் ஆகியோரால் நவம்பர் 1969 இல் பார்வையிடப்பட்டது. மேலும் மற்றொரு உலகில்(வானியல்சார் பொருளில்) மனிதர்கள் பார்வையிட்ட ஒரே ஆய்வு இதுவாகும். அப்பல்லோ 12 விண்வெளி வீரர்கள் சர்வேயர் 3 இன் தொலைக்காட்சி படக்கருவி உட்பட உறுப்புகளை அகற்றி , அவற்றை ஆய்வுக்காக புவிக்கு அனுப்பினர்.  

## நிலாப் புலனாய்வு சுற்றுகலன்
புலனாய்வு சுற்றுகலனால் புகைப்படம் எடுக்கப்பட்ட தரையிறங்கும் களம்]]  
2009 ஆம் ஆண்டில் , நிலாப் புலனாய்வு சுற்றுகலனால்(LRO) சர்வேயர் 3 தரையிறங்கும் களத்தைச் சில விவரங்களில் புகைப்படம் எடுத்தது. இதில் சுற்றியுள்ள விண்வெளி வீரர்களின் காலடிகளையும் காணலாம். 2011 ஆம் ஆண்டில் LRO குறைந்த உயரத்தில் தரையிறங்கும் இடத்திற்குத் திரும்பி உயர்பிரிதிறன் கொண்ட புகைப்படங்களை எடுத்தது.
# சத்தர் மன்சில்


**சட்டர் மன்சில்** (*Chattar Manzil*), அல்லது **குடை அரண்மனை** என்பது உத்தரப் பிரதேசத்தின் இலக்னோவில் அமைக்குள்ள ஒரு கட்டிடமாகும். இது அயோத்தி நவாபுகள் மற்றும் அவர்களது மனைவிகளுக்கான அரண்மனையாகச் செயல்பட்டது.  

## கட்டுமானமும் கட்டிடக்கலையும்

இது நவாப் காசி உதீன் ஐதரின் உத்தரவின் பேரில் கட்டப்பட்டது. பின்னா அவரது மரணத்திற்குப் பிறகு அவரது வாரிசான நவாப் நசீர் உதீன் ஐதரால் முடிக்கப்பட்டது.  

கோமதி ஆற்றின் கரையில் சத்தர் மன்சில் அமைந்துள்ளது. இது ஒரு பெரிய கட்டடத்தையும் சிறிய கட்டடத்தையும் கொண்டிருந்தது. தற்போது பெரியது மட்டுமே உள்ளது. இந்த இரண்டு கட்டிடங்களும் இந்தோ-ஐரோப்பிய-நவாபி கட்டிடக்கலை பாணிக்கு எடுத்துக்காட்டுகளாக இருந்தன. பெரிய கட்டடம் பல ஆண்டுகளாக பல மாற்றங்களை சந்த்தித்து வந்துள்ளது கட்டிடங்களுக்கு மகுடம் சூட்டும் எண்கோணப் மண்டபங்களில் உள்ள சத்ரிகளின் (குடை வடிவ குவிமாடங்கள்) நினைவாக அரண்மனைக்குப் பெயரிடப்பட்டன. கம்பீரமான கட்டிடத்தில் பெரிய நிலத்தடி அறைகள் மற்றும் குடை போன்ற ஒரு குவிமாடமும் உள்ளது.  

இது அவத் ஆட்சியாளர்களுக்கும் அவர்களது மனைவிகளுக்கும் அரண்மனையாக செயல்பட்டது. பின்னர் 1857இல் நடந்த சிப்பாய்க் கிளர்ச்சியின் போது இந்தக் கட்டிடம் இந்தியப் புரட்சியாளர்களின் கோட்டையாக மாறியது. 1857 ஆம் ஆண்டு போருக்குப் பிறகு ஆங்கிலேய அரசாங்கம் ஒரு அமெரிக்க தன்னார்வ தொண்டு நிறுவனத்திற்கு கட்டிடத்தை ஒதுக்கியது. அந்நிறுவனம் இதை பொழுதுபோக்கு நோக்கங்களுக்காக ஒரு கேளிக்கை விடுதியாகப் பயன்படுத்தியது. 1947 வரை, சத்தர் மன்சில் ஐக்கிய சேவைகள் விடுதியாகப் பயன்படுத்தப்பட்டது. *ஜாலி எல்.எல்.பி 2* என்ற இந்தித் திரைப்படம் சத்தர் மன்சிலில் படமாக்கப்பட்டது.
# சர்வேயர் 1

தேசிய வான், விண்வெளி நிறுவனத்தின் (நாசா) ஆளில்லா சர்வேயர் திட்டத்தில் **சர்வேயர் 1** முதல் நிலா மென்தரையிறங்கி ஆகும். 1969 ஆம் ஆண்டில் தொடங்கிய அப்பல்லோ நிலவு தரையிறக்கங்களுக்குத் தேவையான நிலா மேற்பரப்பு பற்றிய தரவுகளை இந்த நிலா மென்தரையிறங்கி திரட்டியது. சர்வேயர் 1 இன் வெற்றிகரமான மென்மையான தரையிறக்கம் , சோவியத் ஒன்றியத்தின் லூனா 9 ஆய்வின் முதல் மென்மையாக நிலவில் தரையிறங்கிய நான்கு மாதங்களுக்குப் பிறகு , வேற்று வானியல்சார் பொருளில் அமெரிக்கா விண்வெளி ஆய்வு வழி மென்தரையிறக்கம் முதன்முதலாக நிகழ்ந்தது.  

சர்வேயர் 1 1966 மே 30 அன்று கேப் கனாவெரல் புளோரிடாவில் உள்ள கேப் கனாவரல் விமானப்படை நிலையத்திலிருந்து ஏவப்பட்டது , இது ஜூன் 2,1966 அன்று நிலாவில் தரையிறங்கியது. சர்வேயர் 1 ஒரு தொலைக்காட்சிப் படக்கருவி, அதிநவீன கதிரலைத் தொலையளவியலைப் பயன்படுத்தி நிலா மேற்பரப்பின் 11,237 நிலை நிழற்படங்களைப் புவிக்கு அனுப்பியது.  

சர்வேயர் திட்டம் கலிபோர்னியாவில் உள்ள இலாசு ஏஞ்சல்சு கவுண்டி தாரைச் செலுத்த ஆய்வகத்தால் ஆளுகை செய்யப்பட்டது. சர்வேயர் விண்வெளி ஆய்வு கலிபோர்னியா எல் செகுண்டோவில் உள்ள கியூசு விமான நிறுவனத்தால் கட்டப்பட்டது.  

## மரபும் தகவும்
1967 ஜனவரி 6 அன்று சர்வேயர் 1 12 மணி நேர அளவில் மீண்டும் செயல்படுத்தப்பட்டது. விண்கலம் நிலாவின் இயக்கம் குறித்த தரவுகளைப் புவிக்கு அனுப்பியது , இது புவியைச் சுற்றியுள்ள அதன் வட்டணையின் வரைபடத்தை செம்மைப்படுத்தவும் , இரு உலகங்களுக்கும் இடையிலான தொலைவைச் சிறப்பாக தீர்மானிக்கவும் பயன்படுத்தப்படும்.
# பிராமணப்பள்ளி பாலையா



**பிராமணப்பள்ளி பாலையா** (*Brahmanapalli Balaiah*) இந்தியாவைச் சேர்ந்த ஓர் அரசியல்வாதியாவார். 1930 ஆம் ஆண்டு கமரெட்டியில் உள்ள பிராமணப்பள்ளியில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் கமரெட்டி சட்டமன்ற தொகுதியில் போட்டியிட்டு ஆந்திரப்பிரதேச சட்டமன்றத்திற்கு 1978 ஆம் ஆண்டில் ஓர் உறுப்பினராகத் தேர்ந்தெடுக்கப்பட்டார். 2019 ஆம் ஆண்டு பிப்ரவரி மாதம் 21 ஆம் தேதியன்று பிராமணப்பள்ளி பாலையா மாரடைப்பால் காலமானார்.  

முன்னதாக ஒரு நகராட்சி உறுப்பினராகவும், நகராட்சி துணைத்தலைவராகவும் பணியாற்றிய இவரது கட்சிக்கான அர்ப்பணிப்பால் ஈர்க்கப்பட்ட முன்னாள் பிரதமர் இந்திரா காந்தி இவருக்கு கமரெட்டி தொகுதியில் சட்டமன்ற உறுப்பினராகப் போட்டியிட வாய்ப்பு வழங்கினார். சட்டமன்ற உறுப்பினராகத் தேர்ந்தெடுக்கப்பட்ட பிறகு, பாலையா கமாரெட்டியில் இருந்து ஐதராபாத்திற்கு பேருந்தில் வந்து செல்வது வழக்கம். மேலும், மேற்கு ஐதராபாத்தின் புறநகர்ப் பகுதியில் அரசு வழங்கிய 600 சதுர அடி நிலத்தை வாங்க தன்னிடம் ரூ.20,000 இல்லை எனக் கூறி இவர் மறுத்ததாகவும் கூறப்படுகிறது.
# கிருஷ்ணாபூர் சட்டமன்றத் தொகுதி


**கிருஷ்ணாபூர் சட்டமன்றத் தொகுதி** (*Krishnapur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது. இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்

- 1977: மனிந்திர டெபர்மா, இந்திய கம்யூனிஸ்ட் கட்சி (மார்க்சிஸ்ட்)
- 1983: காளி குமார் டெபர்மா, இந்திய கம்யூனிஸ்ட் கட்சி (மார்க்சிஸ்ட்)
- 1988: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
- 1993: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
- 1998: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
- 2003: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
- 2008: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
- 2013: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)

## தேர்தல் முடிவுகள்

### 2018

### 2023

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- கோவாய் மாவட்டம்
- திரிபுரா கிழக்கு (லோக்சபா தொகுதி)
# கரோலின்ஸ்கா மையத்தின் நோபல் பேரவை


**கரோலின்ஸ்கா நிறுவனத்தில் நோபல் பேரவை** (*Nobel Assembly at the Karolinska Institute*) சுவீடன் நாட்டின் தலைநகரான ஸ்டோக்ஹோமில் உள்ள கரோலின்ஸ்கா மையத்தில் அமைந்துள்ளது. கரோலின்ஸ்கா நிறுவனத்தின் பேராசிரியர்களில் இருந்து தேர்ந்தெடுக்கப்பட்ட 50 உறுப்பினர்களைக் கொண்ட நோபல் பேரவை செயல்படுகிறது.  

கரோலின்ஸ்கா மையத்தில் செயல்படும் நோபல் பேரவையிலிருந்து, நோபல் குழு எனும் ஆலோசனைக் குழுவை நியமிக்கிறது. இக்குழுவே மருத்துவம் அல்லது உடலியங்கியலுக்கான நோபல் பரிசு பெறத் தகுதியானவர்களை தேர்வு செய்கிறது.  

ஆல்ஃபிரட் நோபல் தனது உயிலில் குறிப்பிட்டுள்ளபடி, ஒவ்வொரு ஆண்டும் அக்டோபர் முதல் வாரத்தில், உடலியல் அல்லது மருத்துவம், இயற்பியல், வேதியியல், இலக்கியம் மற்றும் அமைதிக்கான நோபல் பரிசுகள் அறிவிக்கப்படுகிறது. முதலில் கரோலின்ஸ்கா நிறுவனத்தில் செயல்படும் நோபல் பேரரவை, உடலியல் அல்லது மருத்துவத்திற்கான நோபல் பரிசு பெறத் தகுதியானவர்களை தேர்ந்தெடுக்கிறது. நேபல் விருது வழங்கும் விழா ஒவ்வொரு ஆண்டும் டிசம்பர் 10 அன்று ஸ்டாக்ஹோம் கூட்ட அரங்கில் நடைபெறும்.  

## இதனையும் காண்க
- கரோலின்ஸ்கா மையம்
- மருத்துவம் அல்லது உடலியங்கியலுக்கான நோபல் பரிசு
# நரேஷ் கோயல்



**நரேஷ் கோயல்** (**Naresh Goyal**) (பிறப்பு:29 சூலை 1949) வெளிநாடு வாழ் இந்தியரும், தொழிலதிபரும், 2005ல் ஜெட் ஏர்வேஸ் விமான நிறுவனர் மற்றும் முன்னாள் தலைவர் ஆவார். இவர் 1993ம் ஆண்டில் ஜெட் ஏர்வேஸ் நிறுவனத்தை நிறுவியவர் ஆவார்.  
இவர் ஐக்கிய இராச்சியத்தின் மாண் தீவில் வாழ்கிறார். ஜெட் ஏர்வேஸ் நிறுவனம் நட்டம் அடைந்துள்ளதால், அதன் தலைவர் பதவியிலிருந்து விடுபட்டுள்ளார்.  
## தொழில்
நரேஷ் கோயல் 1967ல் தனது உறவினரின் சுற்றுலா & பயண நிறுவனத்தில் காசாளராக பணியாற்றினார். வணிகப் படிப்பில் இளநிலை பட்டம் நரேஷ் கோயல் லெபனான் பன்னாட்டு வானூர்தி நிறுவனத்தில் பணியாற்றினார். 1967 முதல் 1974 வரை இராக், ஜோர்டான், ஏர் பிரான்சு, பிலிப்பைன்ஸ் ஏர்லைன்ஸ் போன்ற பன்னாட்டு வானூர்தி நிறுவனங்களில் பணியாற்றிய அனுபவம் பெற்றார். 1975ல் பிலிப்பைன்ஸ் ஏர் லைன்ஸ் நிறுவனத்தில் மண்டல அதிகாரியாக பணியாற்றினார்.  

2005ல் ஜெட் ஏர்வேஸ் பன்னாட்டு வானூர்தி நிறுவனத்தை நிறுவினார். 25 மார்ச் 2019 அன்று ஜெட் ஏர்வேஸ் நிறுவனத்த்தில் ஏற்பட்ட நிதி நெருக்கடி ஏற்பட்டதால், அதன் தலைவர் பதவியிலிருந்து விலகினார்.
# பிரம்மால்லைட்டு



**பிரம்மால்லைட்டு** (*Brammallite*) என்பது (Na,H<sub>3</sub>O)(Al,Mg,Fe)<sub>2</sub>(Si,Al)<sub>4</sub>O<sub>10</sub>[(OH)<sub>2</sub>·(H<sub>2</sub>O)] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இல்லைட்டு கனிமத்தின் சோடியம் மிகு ஒத்தவரிசை கனிமமாக இது வகைப்படுத்தப்படுகிறது. 1943 ஆம் ஆண்டில் வேல்சில் உள்ள கார்மர்தன்சையரில் முதன் முதலில் கண்டறியப்பட்டது. பிரித்தானிய புவியியலாளரும் கனிமவியலாளருமான ஆல்ஃபிரட் பிரம்மால் (1879-1954) நினைவாக கனிமத்திற்கு பிரம்மால்லைட்டு என அவர் பெயரிடப்பட்டது. பன்னாட்டு கனிமவியல் நிறுவனம் Bmr என்ற குறியீட்டால் பிரம்மாலைட்டை அடையாளப்படுத்துகிறது.  

பாராகோனைட்டின் சிதைவுப் பொருளாக இது நம்பப்படுகிறது. இல்லைட்டு போல இதுவும் விரிவடையாத, களிமண் அளவிலான, மைக்காசியசு வகை கனிமமாகும். பிரம்மாலைட்டு என்பது பைலோசிலிகேட்டு வகை அல்லது அடுக்கு சிலிக்கேட்டு வகை கனிமம் ஆகும். கட்டமைப்பு ரீதியாக, பிரம்மால்லைட்டு சற்று அதிக சிலிக்கான், மக்னீசியம், இரும்பு, நீர் மற்றும் சற்றே குறைவான நான்முக அலுமினியம் மற்றும் உள்ளடகுக்கு பொட்டாசியம் ஆகியவற்றைக் கொண்ட மசுகோவைட் அல்லது செரிசைட்டு கனிமத்தை போன்ற வடிவம் கொண்டுள்ளது.  

சிறிய ஒற்றை சரிவச்சு வகை படிகக் கனிமமாக வெள்ளை நிறத்தில் பிரம்மால்லைட்டு தோன்றுகிறது. சிறிய அளவில் கிடைப்பது காரணமாக, நேர்மறை அடையாளம் காணப் பொதுவாக எக்சுகதிர் விளிம்புவளைவு பகுப்பாய்வு தேவைப்படுகிறது.
# சூர்யமணிநகர் சட்டமன்றத் தொகுதி


**சூரியமணிநகர் சட்டமன்றத் தொகுதி** (*Suryamaninagar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இச்சட்டமன்றத் தொகுதி மேற்கு திரிபுரா நாடாளுமன்றத் தொகுதியின் ஒரு பகுதி ஆகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2013 | இராஜ் குமார் சதுர்த்திi | இந்திய பொதுவுடமைக் கட்சி (மார்க்சிஸ்ட்) |
| 2018}}

== மேலும் பார்க்கவும் ==
* திரிபுரா சட்டமன்றத் தொகுதிகளின் பட்டியல்
* சிபாகிஜாலா மாவட்டம்
* மேற்கு திரிபுரா மக்களவைத் தொகுதி |  |  |
# சிஞ்சல் காவேரம்மா

**தீதரமதா சிஞ்சல் காவேரம்மா** (*Theetharamada Sinchal Kaveramma*) இந்தியாவின் கர்நாடக மாநிலத்தைச் சேர்ந்த ஒரு தடகள வீராங்கனையாவார். 2001 ஆம் ஆண்டு பிப்ரவரி மாதம் 5 ஆம் தேதியன்று இவர் பிறந்தார். 400 மீட்டர் தடை ஓட்டப் பந்தயத்தில் இவர் பங்கேற்கிறார். 2022 ஆம் ஆண்டு சீனாவின் ஆங்சோவில் நடைபெறும் ஆசிய விளையாட்டுப் போட்டியில் 400 மீட்டர் தடை ஓட்டப் போட்டிக்கான இந்திய தடகள அணியில் இடம் பெற்றார்.  

## ஆரம்ப கால வாழ்க்கை
காவேரம்மா கர்நாடக மாநிலம், கூர்க் மாவட்டம், கோனிகோப்பா பகுதியைச் சேர்ந்தவராவார். மூட்பித்ரியில் உள்ள ஆல்வாசு ஆங்கில வழி உயர்நிலைப் பள்ளியில் சேர்வதற்கு முன்பு கோனிகொப்பாவில் உள்ள லயன்சு தொடக்கப் பள்ளியில் தனது ஆரம்பப் பள்ளிப் படிப்பை முடித்தார். பின்னர், அல்வாசு பியூ கல்லூரியில் பல்கலைக்கழகத்திற்கு முந்தைய படிப்பிற்குப் பிறகு, இப்போது பி.காம். பெங்களூருவில் உள்ள பிசப் காட்டன் மகளிர் கிறித்தவ கல்லூரியில் படிக்கிறார். பெங்களூருவில் பொல்லாண்டா விக்ரம் ஐயப்பா மற்றும் பிரமிளா ஐயப்பா ஆகியோரிடம் தனக்கான பயிற்சிகளைப் பெறுகிறார்.  

## தொழில்
- 2023 ஆம் ஆண்டு சூன் மாதத்தில் காவேரம்மாவின் தனிப்பட்ட சிறந்த சாதனை நேரம்: புவனேசுவரில் உள்ள கலிங்கா விளையாட்டரங்கத்தில் 62 ஆவது மாநிலங்களுக்கு இடையேயான தடகள வெற்றியாளர் போட்டியில் 400 மீட்டர் தடை ஓட்டத்தில் 56.76 வினாடிகளில் ஓடி புதிய தேசிய சாதனையை படைத்தார். தொடர் ஓட்டத்தில் 3:36.50 வினாடிகளில் இலக்கை எட்டினார். இது 2022 ஆம் ஆண்டு அக்டோபர் மாதம் குசராத்தில் இவரது தனிப்பட்ட சிறந்ததாகும். 2023 சூனில் புவனேசுவரில் உள்ள கலிங்கா அரங்கில் நடந்த தொடர் ஓட்டக் கலப்பு போட்டியில் இவரது மற்றுமொரு தனிப்பட்ட சிறந்த சாதனை நிகழ்ந்தது.
- 2023: சூன் மாதம், புவனேசுவரில் உள்ள கலிங்கா அரங்கத்தில் நடந்த இந்திய தேசிய வெற்றியாளர் போட்டியில் 400 மீட்டர் தடை ஓட்டத்தில் வெள்ளிப் பதக்கம் வென்றார். 4x400 மீட்டர் கலப்பு தொடர் ஓட்டத்தில் வெண்கலமும் வென்றார்.
- 2022: அக்டோபரில், பெங்களூருவில் உள்ள சிறீ கண்டீரவா புற விளையாட்டரங்கத்தில் நடந்த தேசிய ஓபன் தடகள வெற்றியாளர் போட்டியில் வெள்ளி வென்றார்.
- 2018: ராஞ்சியில் நடைபெற்ற 20 வயதுக்குட்பட்டோருக்கான வெற்றியாளர் போட்டியில் 400 மீட்டர் தடை ஓட்டத்தில் வெள்ளிப் பதக்கம் வென்றார்.
- 2017: பாங்காக்கில் நடந்த ஆசிய இளையோர் வெற்றியாளர் போட்டியில் தனது பன்னாட்டு அளவிலான வாழ்க்கையைத் தொடங்கினார்
# சிவாஜிராவ் பாட்டீல் நீலங்கேகர்



**சிவாஜிராவ் பாட்டீல் நீலங்கேகர்** *(Shivajirao Patil Nilangekar)* (9 பிப்ரவரி 1931 - 5 ஆகஸ்ட் 2020) மகாராட்டிராவின் முதலமைச்சராக பணியாற்றிய இந்திய தேசிய காங்கிரசு கட்சியின் தலைவர் ஆவார்.  

ஜூன் 1985 முதல் மார்ச் 1986 வரை முதலமைச்சராக இருந்தார். இவரது ஆட்சிதான் அனைத்து முதல்வர்களிலும் மிகக் குறுகியதாக இருந்தது (காவற்பொறுப்பு முதல்வர் பி கே சாவந்த் தவிர). தனது மகள் மற்றும் அவரது தோழிக்கு உதவுவதற்காக முதுகலை நோய் நாட்டவியல் தேர்வில் மோசடி செய்ததாக பம்பாய் உயர்நீதிமன்றம் இவருக்கு எதிராகக் கண்டித்ததை அடுத்து இவர் பதவி விலகினார்.  

இவரது மருமகள் ரூபாதாய் பாட்டீல் நிலங்கேகர் 2004 முதல் 2009 வரை பாரதிய ஜனதா கட்சி சார்பில் லாத்தூர் மக்களவைத் தொகுதியைப் பிரதிநிதித்துவப்படுத்தினார்.  

## கல்விசார் நடவடிக்கைகள்
நீலங்கேகர் 1968 இல் மகாராட்டிரா கல்வி அறக்கட்டளையை நிறுவினார். இவரது கல்விச் சங்கத்தின் கீழ் நான்கு மூத்த கல்லூரிகள், பன்னிரண்டு உயர்நிலைப் பள்ளிகள் மற்றும் பதினைந்து தொடக்கப் பள்ளிகள் நிறுவப்பட்டன. மகாராட்டிரா மருந்தியல் கல்லூரி, நீலங்கா, 1984- ஆம் ஆண்டில் நிறுவப்பட்டது. மகாராட்டிரா பாலி. (மருந்தியல் பட்டயப்படிப்பு) நிறுவனம், நீலங்கா அரசு உதவி பெறும் நிறுவனம், 1981 - ஆம் ஆண்டில் தொடங்கப்பட்டது, அதைத் தொடர்ந்து 1983-ஆம் ஆண்டில் மகாராட்டிரா பொறியியல் கல்லூரியும் தொடங்கப்பட்டது. இவரது ஆர்வங்களில் வாசிப்பு, பாரம்பரிய இசை, கைப்பந்து மற்றும் மேசை வரிப்பந்தாட்டம் ஆகியவை அடங்கும். இவர் நீலாங்காவில் பிறந்தார்.  

## இறப்பு
சிவாஜிராவ் 5 ஆகஸ்ட் 2020 அன்று, இந்தியாவில் COVID-19 தொற்றுநோய்களின் போது கோவிட்-19 தொடர்பான சிக்கல்கள் காரணமாக தனது 89 வயதில் இறந்தார்.
# இராம் பிரசாத் பால்


**இராம் பிரசாத் பால்** (*Ram Prasad Paul*) (பிறப்பு 1968) திரிபுராவைச் சேர்ந்த ஒரு இந்திய அரசியல்வாதி. இவர் தற்போது திரிபுரா சட்டப் பேரவையின் துணைச் சபாநாயகராகப் பதவி வகித்து வருகிறார். பிப்லப் குமார் தேப் அமைச்சகத்தின் கீழ் திரிபுரா அரசாங்கத்தில் திரிபுராவின் தீயணைப்பு மற்றும் அவசர சேவை அமைச்சராக இருந்தார். இவர் 2018-ல் திரிபுரா சட்டமன்றத் தேர்தலில் இந்தியப் பொதுவுடைமைக் கட்சி வேட்பாளர் இராஜ்குமார் சவுத்ரியை 4,567 வாக்குகள் வித்தியாசத்தில் தோற்கடித்து சூர்யாமணிநகர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

## சர்ச்சைகள்
மே 2022-ல், புதிய முதல்வர் அறிவிப்பால், ஏற்பட்ட சர்ச்சையின் காரணமாக நன்கு அறியப்பட்டார்.
# பனிசாகர்



**பனிசாகர்** (*Panisagar*) என்பது இந்தியாவின் திரிபுரா மாநிலத்தில் வடக்கு திரிபுரா மாவட்டத்தில் உள்ள ஒரு நகரமும் நகர பஞ்சாயத்துமாகும். இது பனிசாகர் தாலுகாவின் தலைமையகமாகவும் உள்ளது.  

## நிலவியல்
பனிசாகர் சராசரியாக கடல் மட்டத்திலிருந்து 45 மீட்டர் உயரத்தில் உள்ளது. இந்த நகரம் தர்மநகர் மற்றும் கைலாசகருடன் கற் சாலைகளால் இணைக்கப்பட்டுள்ளது. தலைநகர் அகர்தலாவிலிருந்து தர்மநகர் வழியாக பனிசாகரை அணுகலாம். பனிசாகர் அகர்தலாவில் இருந்து 120 கி.மீ. தொலைவில் உள்ளது.  

## அரசியல்
2018 ஆம் ஆண்டு நடைபெற்ற திரிபுரா சட்டப் பேரவைத் தேர்தலில் வெற்றி பெற்ற பனிசாகர் தொகுதியின் தற்போதைய சட்டமன்ற உறுப்பினராக பினய் பூசன் தாசு உள்ளார்.  

## போக்குவரத்து
தேசிய நெடுஞ்சாலை 108 பனிசாகரில் இருந்து தொடங்கி மிசோரமில் உள்ள ஐசுவால் வரை நீண்டுள்ளது. அருகிலுள்ள விமான நிலையம் ஐசுவால் விமான நிலையம் ஆகும். இது 74 கி.மீ. தொலைவில் உள்ளது மற்றும் சில்சார்-சப்ரூம் பிரிவில் அமைந்துள்ள பனிசாகர் இரயில் நிலையம் உள்ளது. பனிசாகரில் இருந்து 101 கி.மீ. தொலைவில் உள்ள சில்சார் இரயில் நிலையம் ஒரு முக்கிய இரயில் நிலையம் ஆகும்.  

## கல்வி

- பிராந்திய உடற்கல்வி கல்லூரி, பனிசாகர்
- கேந்திரிய வித்யாலயா, பனிசாகர்
- ஓலி கிராசு பள்ளி, பனிசாகர்
- பனிசாகர் மேல்நிலைப் பள்ளி

## மேலும் பார்க்கவும்
- வடக்கு திரிபுரா மாவட்டம்
# திரிவேணி தாம்


**திரிவேணி தாம்** (*Triveni Dham*) என்பது நேபாளத்தின் நவல்பராசி மாவட்டத்திலுள்ள பினாய் திரிவேணி கிராமப்புற நகராட்சியில் அமைந்துள்ள மூன்று நதிகளான சோனா, தமாசா மற்றும் சப்த கண்டகி ஆகியவற்றின் சங்கமம் ஆகும். அருகிலுள்ள வால்மீகி ஆசிரமம் இராமாயணத்துடன் தொடர்பு படுத்தப்பட்டுள்ளது. இங்கு சீதை தனது இரண்டு மகன்களான இலவன் மற்றும் குசனுடன் இராமனால் நாடுகடத்தப்பட்டார். *மாகே அவுசியின்* போது, ஆண்டுதோறும் திருவிழா நடத்தப்படுகிறது. இந்தத் திருவிழா நேபாளி மற்றும் இந்திய வணிகர்களுக்கு பொதுவான சந்தையாக இருக்கிறது.  

இந்த இடம் சுற்றுலா தளமாக மேம்படுத்தப்பட்டு வருகிறது. 2019 ஆம் ஆண்டு நேபாள ரூபாய் 25 கோடி செலவில் 500 தெய்வங்களின் சிலைகளுடன் புதிய கோவில் கட்டப்பட்டது.
# சகுபீர் சிங்கு மாலிக்கு

**சகுபீர் சிங்கு மாலிக்கு** (*Jagbir Singh Malik*) அரியானாவில் உள்ள கோஹானா விதான் சபா தொகுதியை பிரதிநிதித்துவப்படுத்தும் இந்திய தேசிய காங்கிரசில் இருந்து அரியானா சட்டமன்ற உறுப்பினர் ஆவார். இவர் மாநிலத் தேர்தல்களில் மூன்று முறை வெற்றி பெற்றவர். 2019- ஆம் ஆண்டில் இவர் 4152 வாக்குகள் வித்தியாசத்தில் லோக்டந்தர் சுரக்சா கட்சியின் இராஜ் குமார் சைனியை தோற்கடித்தார்.  

## பிறப்பு மற்றும் கல்வி
இவரது தந்தையார் பெயர் பதே சிங்கு மாலிக்கு ஆகும். இவர் பஞ்சாப் பல்கலைக்கழகத்தில் இளங்கலை அறிவியல் பட்டத்தையும் தில்லி பல்கலைக்கழகத்தில் சட்டத்தில் இளங்கலைப் பட்டப்படிப்பையும் முடித்தவர் ஆவார்.
# கனடிய உள்நாட்டு செவிலியர்கள் சங்கம்



**கனடிய உள்நாட்டு செவிலியர்கள் சங்கம்** (*Canadian Indigenous Nurses Association*) என்பது கனடா நாட்டில் செயல்படும் ஓர் அரசு சாரா, இலாப நோக்கற்ற அமைப்பாகும். கனடிய செவிலியர் சங்கத்துடன் இச்சங்கம் குழுவாக இணைந்துள்ளது. கனடிய உள்நாட்டு செவிலியர்கள் சங்கம் கனடாவில் உள்ள பழங்குடியின மக்களுக்கான ஒரே தொழில்முறை செவிலிய அமைப்பாகும். முன்னதாக இது கனடாவின் பழங்குடி செவிலியர் சங்கம் என்ற பெயரால் அறியப்பட்டது. ஆன் தாமசு கலாகன்,என்ற பழங்குடி கனடிய செவிலியர் பழங்குடி செவிலியர் சங்கத்தின் உருவாக்கத்தில் ஈடுபட்டார். மேலும் சங்கம் இவருக்கு 2014 ஆம் ஆண்டில் வாழ்நாள் சாதனையாளர் விருதை வழங்கியது.
# வியர்ப்புயிரி



**வியர்ப்புயிரி**(உயிரியல் வகைப்பாடு:*Diaphoretickes*, ஆங்கிலம்:diaphoretic) என்பது மெய்க்கருவுயிரி வகை உயிரினங்களின் முக்கிய தொகுதியாகும். இத்தொகுதி தன்னுள் 4 இலட்ச உயிரிகள் அடங்கியுள்ளன. இவ்வுயிரிகளின் பெரும்பங்கு ஒளித்தொகுப்பினை செய்ய வல்ல இயல்புடையதாக உள்ளன. தாவரங்களுக்கும் வியிர்க்கின்றன. என்பதால், இத்தொகுதியின் கீழ் அமைத்துள்ளனர்.  

## இத்தொகுதிகள்
கீழுள்ள வரைப்படத்திலுள்ள சொற்கள், ஆங்கிலச்சொற்கள் அல்ல. பன்னாட்டு உயிரியல் வகைப்பாட்டின்படி உருவாக்கப்பட்ட சொற்களாகும். இக்கிளை அமைப்பில் உயிரிகள் தொகுதி மாற்றியமைக்கப்பட்டு, மேலதிக ஆய்வுகளாக வகைப்படுத்தப் பட்டுள்ளன.}}
# மன்மோகினி தேவி



**மகாராணி குமான் சானு மன்மோகினி தேவி** (*Maharani Khuman Chanu Manmohini Devi*) திரிபுராவின் வீர் சந்திர மாணிக்கியாவை மூன்றாவது மகாராணி மனைவியாக திருமணம் செய்து கொண்டார். இவர் சமகால அரச புகைப்படக் கலைஞராக இருந்தார். மகாராஜாவுடன் சேர்ந்து தன்னை பல புகைப்படங்கள் எடுத்துள்ளார். and was considered the first Indian woman who mastered the art of photography.  

## சுயசரிதை

இவர் மகாராஜா வீர் சந்திர மாணிக்கியாவின் முதல் மனைவி ராணி நிங்தெம் சானு பானுமதியின் மருமகள் ஆவார். தனது 13 வயதில் மகாராஜாவை மணந்தார். மத் சௌமுகானியில் உள்ள நிலத்தை மகாராஜா தன் பங்காகக் கொடுத்தார். தற்போது திரிபுராவில் உள்ள இஸ்கான் கோவிலுக்கு அருகில் ஒரு கோவிலையும் மண்டபத்தையும் நிறுவினார்.  

தனது கணவரின் வழிகாட்டுதலின் கீழ் அரச புகைப்படக் கலைஞரானார். மேலும் அரண்மனையில் புகைப்படக் கண்காட்சிகளையும் ஏற்பாடு செய்தார். அங்கு இவர்களின் புகைப்படங்கள் காட்சிப்படுத்தப்பட்டன. இந்தியாவின் புகைப்படச் சங்கத்தின் - மே 1890 இதழ் இவர்களின் புகைப்படங்களை "அகர்தலா அரண்மனையின் கேமரா கிளப்" என்ற தலைப்பில் வெளியிட்டது. மன்மோகினி இந்தியாவின் முதல் பெண் புகைப்படக் கலைஞராகக் கருதப்படுகிறார்.
# ஹரவிலாசமு


**ஹரவிலாசமு** (*Haravilāsamu*) என்பது 15ஆம் நூற்றாண்டைச் சேர்ந்த தெலுங்குக் கவி ஸ்ரீநாதர் என்பவரால் தெலுங்கு மொழியில் பிரபந்த பாணியில் எழுதப்பட்ட ஒரு கவிதை அமைப்பாகும். சைவ சமயம் பற்றிய நூல்களில் இதுவும் ஒன்று (ஹர என்றால் சிவன்).  

## உள்ளடக்கம்
பிரபந்தம் ஏழு ஆசுவாசங்களாக பிரிக்கப்பட்டுள்ளது. முதல் மற்றும் இரண்டாவது ஆசுவாசங்கள் சிரியலா என்பவரைப் பற்றிய கதையையும், மூன்றாவது மற்றும் நான்காவது ஆசூவாசங்கள் கௌரியின் திருமணத்தைப் பற்றியும், ஐந்தாவது பார்வதி மற்றும் பரமேசுவரரின் சுற்றுப்பயணத்தைப் பற்றியும், ஆறாவது ஆலகாலத்தை விழுங்குவது பற்றியும், ஏழாவது அர்ச்சுனனுக்கும் சிவபெருமானுக்கும் இடையிலான போரை விவரிக்கும் கிருதார்ச்சுனியத்தைப் பற்றியும் விவரிக்கிறது.  

## வெளியீடுகள்
இது 1916இல் வாவில்லா ராமசுவாமி சாத்திரி என்பவரால் நிறுவப்பட்ட வாவில்லா அச்சகம் என்ற பதிப்பகத்தால் வெளியிடப்பட்டது. இது 1966 இல் மறுபதிப்பு செய்யப்பட்டது விசுவநாத சத்தியநாராயணாவின் முன்னுரையுடன் 2013 இல் எம்.எஸ்.கோ பதிப்பகம் வெளியிட்டது.  

## பிற மொழிகளில்
ஹரவிலாசம் மற்ற இந்திய மொழிகளிலும் எழுதப்பட்டுள்ளது. கே.வெங்கடராமப்பா என்பவர் கன்னட மொழியில் எழுதினார்.  

## பிரசித்தி பெற்ற கலாச்சாரம்
ஹரவிலாசா, 1941 இல் கோச்சர்லகோலா ரங்காராவ் என்ற இயக்குநரின் இயக்கத்தில் தெலுங்குத் திரைப்படமாக எடுக்கப்பட்டது; ஸ்ரீநாதர் வேடத்தில் வேமுரி காக்கையா நடித்திருந்தார்.
# ரமிலிசோனினா

**ராமிலிசோனினா (***Ramilisonina***)** இலங்கை நாட்டில் உள்ள மடகாசுகர் தீவினைச் சேர்ந்த தொல்பொருள் ஆராய்ச்சியாளர் ஆவார்.  

இவரது பணி மடகாசுகர் தீவின் முன்வரலாற்றில் குறிப்பாக பதினைந்தாம் மற்றும் பத்தொன்பதாம் நூற்றாண்டுகளுக்கு இடைப்பட்ட காலத்தில் கவனம் செலுத்துகிறது. .செஃப்பீல்ட் பல்கலைக்கழகத்தின் மைக் பார்க்கர் பியர்சனுடனான அவரது பணி ஐரோப்பாவில் உள்ள பெருங்கற்கால நினைவுச்சின்னங்கள் பற்றிய ஆய்வுக்கு பங்களித்துள்ளது.
# தாவர வகைப்பாட்டின் பதவுரைப் பட்டியல்

**தாவர வகைப்பாட்டின் பதவுரைப் பட்டியல்**(Glossary of botanical terms) என்பதில் தாவரவியல் வகைப்பாடு செய்ய உதவும் சொற்களுக்கும், கோட்பாடுகளுக்கும் வரையறையும், விளக்கங்களும் தரப்பட்டுள்ளன. இவைகள் பல்வேறு காலக்கட்டத்தில் உருவாக்கப்பட்டவை என்பதால், அவற்றினை மேலும் நீங்கள் விரிவு படுத்துமாறு கேட்டுக் கொள்கிறோம். பல்வேறு சொற்களுக்கு போதுமான படங்களையும், புதிய சொற்களையும், முடிந்தால் அதற்குரிய விளக்கத்தினையும், சான்றாக இணைப்புகளையும் தாருங்கள்.  
<></>  
## புற அமைவுகள்
வகைப்பாட்டியலின் தொடக்கத்தில் புறத்தோற்றத்தின் அடிப்படையில் அதிகமாக வகைப்படுத்தப்பட்டன. ஒரு தாவரத்தின் உயரம், இலை, தண்டு, கிளை, பூ, காய், கனி, விதை போன்றவற்றின் அடிப்படையில் வகைபியல் முறைமை அமைந்திருந்தது. இப்பொழுது இம்முறைமை குறைவாகப் பின்பற்றப்படுகின்றன.  

### பொது
- ab - குறிப்பிட்ட தாவர உறுப்பில்/பகுதியில் இருந்து விலகின நிலை.
- abaxial - நடு(axial) உறுப்பில் இருந்து விலகி(ab) அமைந்து இருந்தல்
- ad - .... அருகில் அல்லது நடுப்பகுதியை நோக்கி
- adaxial. - நடு உறுப்பில் இருந்து, மேற்புற நிலையில் அருகில் அமைந்து இருத்தல்

### வித்து/விதை

- sperma = விதை, விந்து
- gymnospermae = வித்துமூடியிலி, விதைமூடாத் தாவரம்
- angiospermae = பூக்கும் தாவரம்
- Amborellales = அம்போரெல்லாசு = வித்திமூடியிலி, பூக்கும் தாவரம் என இரு பண்புகளையும் கொண்டவை. மரபியில் அடிப்படையில் பூக்கும் தாவர இயல்பே மேலோங்கியுள்ள தாவரம்.
  - Ambo - https://en.wiktionary.org/wiki/ambo#Latin
  - rella -https://en.wiktionary.org/wiki/regula#Latin
- monocotyledon = ஒருவித்திலை
- Dicotyledon = இருவித்திலைத் தாவரம் --> பூக்கும் தாவரத் தொகுதிமரபு குழும முறைமை 4 இதனை ஏற்றுக்கொள்ளவில்லை. ஏனெனில், இருவித்திலை என்பது புறத்தோற்றம் மட்டுமே. தாவர மரபியல், தாவர படிவளர்ச்சிக் கொள்கை என்பன இல்லை.
- acotyledon = வித்திலை இல்லா தாவரங்கள்
- cotyledon = வித்திலை உள்ள தாவரங்கள்
- hypocotyledon =
- epicotyledon =

### இலை

bifoliatum - இரு இலையமைவு  

### தண்டு
### பூக்கள்
- sporogenous tissue = கருத்திசு; சிதல் திசு; கருவை உருவாக்குகின்ற திசு.
- micropyle = சூல்துளை
- உயவுத்துணை:படம், சூலின் விவரத்தரவு
- nucellus = சூலின் சூல்திசு ஆகும். இது பாரன்கைமா (parenchyma) திசுவாலானது. இது பிற பகுதிகளுக்கு ஊட்டத்தினை தரும்.
  - crassinucellate = சூல்திசு உறை, தடிமனாக இருக்கும். கருத்திசு முழுமையான வளர்ச்சியில், பல அடுக்குகளையும் கொண்டு இருக்கும்.
  - tenuinucellate = சூல்திசு உறை, மெல்லியதாக இருக்கும். மிகச்சிறய உட்கருக்களைப் பெற்றிருக்கும்.
  - unitegmic = சூல்திசு உறை ஒருவரிப் படலமாக உள்ளது. (Gymnosperm)
  - bitegmic = பூக்கும் தாவரங்களில், சூல்திசு உறை இருவரிப் படலமாக இருக்கும். கருத்திசு ஒரு வரிப் படலமாக இருக்கும்.

## A

## உள்ளமைவுகள்
இவை பெரும்பாலும், மரபணு அடிப்படையில் அமைகின்றன. இருப்பினும், நுண்ணோக்கி அடிப்படையிலும் வகைப்படுத்தப்படுகின்றன.
# ரிச்சர்ட் இந்திரேகோ

**ரிச்சர்ட் இண்ட்ரெகோ** (*Richard Indreko*) எசுத்தோனிய நாட்டின் வரலாறு மற்றும் தொல்பொருள் ஆராய்ச்சியாளர் ஆவார். இவர் 1900ஆம் ஆண்டு பெப்ரவரி மாதம் 25ஆம் தேதி புர்டி பாரிசு, சார்வாமா, புயாடு என்னும் இடத்தில் பிறந்தார். 1961ஆம் ஆண்டு மார்ச் மாதம் 10ஆம் தேதி, சுவீடன் தலைநகர் சுடாக்கோமில் இறந்தார். இவர் பண்டைய எசுடோனிய வரலாற்றில் மேற்கொண்ட ஆராய்ச்சிக்காக குறிப்பிடத்தக்கவர் ஆவார்.  

1923ஆம் ஆண்டு முதல் 1927ஆம் ஆண்டு வரை டார்டு பல்கலைக்கழகத்தில் பயின்றார். 1933ஆம் ஆண்டு விரிவுரையாளரானார். 1933ஆம் ஆண்டு முதல் 1937ஆம் ஆண்டு வரை குந்தா (குந்தா கலாச்சாரம்) அருகிலுள்ள லாம்மாசுமாகி மற்றும் சாரேமாவின் அசுவாவில் அகழ்வாராய்ச்சிக்கு தலைமை தாங்கினார். இவர் *பின்னோ-உக்ரிய மக்களின் தோற்றம் மற்றும் குடியேற்றப் பகுதி* பற்றிய முக்கியமான ஆராய்ச்சிகளை மேற்கொண்டுள்ளார்.  

1941ஆம் ஆண்டு "எசுடோனியாவில் கற்காலம்" ("கெசுக்மைன் கிவியாக் ஈசுடிசு") என்ற ஆராய்ச்சி தகவல்களை வெளியிட்டார். 1943ஆம் ஆண்டு இவர் பின்லாந்துக்கு தப்பிச் சென்று ஓராண்டு கழித்து சுவீடனில் குடியேறினார். 1961ஆம் ஆண்டு சுடாக்கோமில் இறந்தார். சிறிது காலத்திற்குப் பிறகு 1962ஆம் ஆண்டு, இவரது *எசுடோனியாவின் வரலாற்றுக்கு முந்தைய காலம்* என்ற நூல் வெளியானது.
# வாவில்லா ராமசுவாமி சாத்திரி

**வாவில்லா ராமசுவாமி சாத்திரி** (*Vavilla Ramaswamy Sastrulu*) (1812-1891) ஓர் தெலுங்கு பண்டிதரும், *சரசுவதி முத்ராலயமு* என்ற தெலுங்கு பதிப்பகத்தின் உரிமையாளராகவும் இருந்தார். இது பின்னர் வாவில்லா அச்சகம் என மறுபெயரிடப்பட்டது. ஆந்திரப் பிரதேசத்தில் உள்ள வாவில்லா குடும்பம், அச்சகத்தை வைத்திருக்கும் முதன்மையான பதிப்பகமாக வரலாற்றில் இடம் பெற்றுள்ளது.  

## சுயசரிதை
இராமசுவாமி, நெல்லூர் மாவட்டம், அல்லூருக்கு அருகிலுள்ள வாவில்லா என்ற கிராமத்தில் திராவிடப் பிராமணக் குடும்பத்தில்பிறந்தார்.  

## தெலுங்கில் முதல் அச்சகம்
வாவில்லா ராமசுவாமி சாத்திரி, 1854 ஆம் ஆண்டு சென்னையில் இந்து பாஷா சஞ்சீவினி என்ற பெயரில் தெலுங்கு பத்திரிகையைத் தொடங்கினார். பின்னர் ஆதி சரசுவதி நிலையத்தை நிறுவினார். 1891 வரை தான் வாழ்ந்த காலத்தில், தெலுங்கு மற்றும் சமசுகிருத மொழிகளில் சுமார் 50 முக்கியமான புத்தகங்களை வெளியிட்டார். ஆந்திரப் பிரதேசத்தில் பணிபுரிந்து வந்த ஆங்கிலேய கிழக்கிந்திய நிறுவனத்தின் அதிகாரியும் தெலுங்கு மொழி இலக்கியத்தில் ஒரு முக்கியமான அறிஞருமான சி. பி. பிரவுன் "மக்கள் கையால் எழுதப்பட்ட புத்தகங்களைப் படிக்க வேண்டியிருந்த நாட்களில், வி. ராமசுவாமி சாத்திரி ஒரு அச்சகத்தைத் தொடங்கி அவர்களின் சிரமங்களை நீக்கினார்" என இவரது முயற்சிகளைப் பாராட்டினார். இது பின்னர் இவரது மகன் வாவில்லா வெங்கடேசுவர சாத்திரியால் கையாளப்பட்டது. அவர் அதை பெரிதும் மேம்படுத்தினார். தெலுங்கு, தமிழ் மற்றும் ஆங்கிலத்தில் 900 க்கும் மேற்பட்ட புத்தகங்களையும் அச்சிட்டார்.
# வாவில்லா அச்சகம்


**வாவில்லா அச்சகம்** (*Vavilla Ramaswamy Sastrulu and Sons*) (*வாவில்லா ராமசுவாமி சாஸ்துருலு அன்ட் சன்ஸ்* ) என்பது 150 ஆண்டுகள் பழமையான இந்திய பதிப்பகமாகும் .  

இது 1854 ஆம் ஆண்டு சென்னையில் "இந்து பாஷா சஞ்சீவினி" என்ற பத்திரிகையுடன் வாவில்லா ராமசுவாமி சாத்திரியால் *வாவில்லா ராமசுவாமி சாஸ்துருலு அன்ட் சன்ஸ்* என்ற பெயரில் தொடங்கப்பட்டது. பின்னர் அவர் ஆதி சரஸ்வதி நிலையத்தை நிறுவினார். அவரது வாழ்நாளில், தெலுங்கு மற்றும் சமசுகிருதத்தில் சுமார் 50 முக்கியமான புத்தகங்களை வெளியிட்டார்.  

அவரது மகன் வவில்லா வெங்கடேசுவர சாட்திரி 1906 இல் அச்சகத்தை வழிநடத்தி பெரிதும் மேம்படுத்தி பாரம்பரியத்தை தீவிரமாகத் தொடர்ந்தார். அவர் இதற்கு "வாவில்லா அச்சகம்" என்று பெயரிட்டார். இது கோரக்பூரின் கீதா பிரஸ் மற்றும் வாரணாசியின் சௌகாம்பா அச்சகத்துடன் தொடர்புடையது. அவர் அந்தத் துறையில் உள்ள நிபுணர்களால் சரியான சரிபார்ப்புடன் புத்தகங்களை வெளியிட்டார். ராயல், டெமி மற்றும் கிரவுன் அளவுகளில் வெற்றிகரமாக புத்தகங்களை வெளியிட்டார். முதன்முதலில் தனது புத்தகங்களை காலிகோ அட்டை மற்றும் மின்னும் எழுத்துக்களால் வெளியிட்டவர் இவர்.  

வவில்லா அச்சகம் பெரும்பாலும் பாரம்பரிய இலக்கியம், இதிகாசங்கள், புராணங்கள் மற்றும் வர்ணனைகளை வெளியிட்டது. எந்த தெலுங்கு வாசகரும் பண்டைய சமசுகிருத நூல்களைப் படித்து அவற்றைப் படிக்கும் வகையில் சமசுகிருத உரையை தெலுங்கு எழுத்தில் வெளியிட்டனர். அவரது வாழ்நாளில் தெலுங்கு, சமசுகிருதம், தமிழ் மற்றும் ஆங்கிலம் ஆகிய மொழிகளில் 900க்கும் மேற்பட்ட புத்தகங்கள் வெளியிடப்பட்டன.  

## வெளியீடுகள்
இது சில முக்கியமான வெளியீடுகளின் பகுதி பட்டியல்:  

- பங்கிம் சந்திர சட்டர்ஜியின் ஆனந்தமாதா (1907)
- புராணம் சூர்யநாராயண சாத்திரி (1909) எழுதிய நரசபூபாலீயம்
- வைஜெயந்தி விலாசம் (1909)
- முத்து பழனியின் ராதிகா சாந்த்வானமு (1910)
- குரஜதா சிறீராமமூர்த்தி எழுதிய கவி ஜீவிதமுலு (1913)
- ஜக்கனாவின் விக்ரமார்க்க சரித்திரம் (1913)
- பம்மேரா போத்தனாவின் சிறீமத் ஆந்திர மகா பாகவதம் (ராயதுர்கம் நரசய்யா சாத்திரியால் திருத்தப்பட்டது) (1915)
- பவுலுரி மல்லனா (1916) எழுதிய பத்ராத்ரி ராம சதகம்
- பாஸ்கர இராமாயணம் (1923)
- ராமராச்சியம் அல்லது நரபதிவிஜயம் (1923)
- பக்தி ரச சத சம்பூதம் (1926)
- சிலகமர்த்தி லக்ஷ்மிநரசிம்மம் எழுதிய சௌந்தர்ய திலக (1926)
- கே. வெங்கடநாராயண ராவ் (1928) எழுதிய ஆந்திர வாங்மியா கரித்ரா சங்கிரகம்
- கவித்ராய கவிதா விமர்சனம் - குருராமு வேங்கடசுப்பராமய்யா (1933)
- வேடமு வேங்கடராய சாத்திரி சஷ்க்ருதி - குர்ரமு வேங்கடசுப்பராமய்யா (1938)
- பராசரம் (1940) எழுதிய விருத்த பாராசார்யம்
- டி. பேனர்ஜி (1949) எழுதிய பர்த்ருஹரி சுபாசிதம்
- வேதம் பட்டாபிராம் சாத்திரி (1951) எழுதிய ஆந்திர வியாகரணம்
- பம்மேர போத ராஜு (1952) எழுதிய ஸ்ரீமதந்திர பாகவதம்
- ஸ்ரீ கோபால சகசுரநாம தோத்திரம் (1955)
- பி. சங்கரநாராயணனின் ஆங்கிலம்-தெலுங்கு அகராதி (1964)
- ஸ்ரீ மகாபக்த விஜயம் ஸ்ரீபாத சுப்ரமணிய சாத்திரி (1966)
- அதுகுரிமொல்ல ராமையன் (1968)
- முவ்வா கூபாலாவின் சேத்ராய பதமுலு
- ஸ்ரீ லட்சுமி தோத்திர ரத்னத்ரயம் (1999)
- பிருகத்தோத்திர ரத்னாகரம் (2005)
- முகூத்த தர்பண்ட்-அமு (2005)
- லலிதா சஹஸ்ரநாம ஸ்தோத்திரம்
- ஹரவிலாச
- சுகசப்ததி (1951)
- பாரிஜாதாபகரணம் (1933 மற்றும் 1960)
- காசிகண்டமு (1914 மற்றும் 1917)
# தென்னிந்திய கருந்தலை மாங்குயில்

**மதராசபடாணசு கருந்தலை மாங்குயில்** (அறிவியல் பெயர்: *Oriolus xanthornus maderaspatanus*) என்பது கருந்தலை மாங்குயிலின் துணையினம் ஆகும். இப்பறவை முதலில் ஒரு தனிச் சிற்றினமாக விவரிக்கப்பட்டது. இது மத்திய மற்றும் தென்னிந்தியாவில் காணப்படுகிறது.  

## விளக்கம்
மைனா அளவுள்ள மதராசபடாணசு கருந்தலை மாங்குயில் சுமார் 25 செ.மீ. நீளம் இருக்கும். இதன் அலகு இளஞ்சிவப்பு நிறத்திலும், விழிப்படலம் ஆழ்ந்த சிவப்பு நிறத்திலும், கால்கள் நீலங்கலந்த பழுப்பு நிறத்திலும் இருக்கும். இதன் தலை அடர் கறுப்பாக இருக்கும். மேலும் தொண்டையும், மேல் மார்பும் கூட கறுப்பாக இருக்கும். இதன் வாலிலும், இறக்கைகளிலும் கறுப்பான பகுதிகளைக் காண இயலும். ஆண் பறவையும் பெண் பறவையும் பெரிதாக வேறுபாடுகளற்றுக் காணப்படும். முழுவளச்சியடையாத பறவைகளின் தலையில் கறுப்பிடையே மஞ்சள் கோடுகள் காணப்படும்.  

## பரவலும் வாழிடமும்
இது மத்திய மற்றும் தென்னிந்தியாவில் காணப்படுகிறது. இவை பொதுவாக மரங்களடர்ந்த காடான சமவெளிப் பகுதிகளில் ஆண்டு முழுக்கக் காணப்படுகிறது. இவை மலைகளில் காணப்படுவதில்லை.  

## நடத்தை
மதராசபடாணசு கருந்தலை மாங்குயிலானது மரங்களில் உயர தனித்தோ, இணையாகவோ திரியக் காணலாம். நகர்புறங்களில் உள்ள தோட்டங்களிலும் சிற்றூர் பகுதிகளில் உள்ள தோப்புகளிலும் காண இயலும். தரையில் இறங்கும் பழக்கமற்ற இப்பறவைகள் மரங்களில் உயரத்தில் இருந்து இனிய குரலில் ஒலி எழுப்பும். சிறு பழங்களையும், பூச்சிகளையும் உணவாகக் கொள்ளும்.  

இவை மார்ச் முதல் சூலை வரை இனப்பெருக்கம் செய்கின்றன. நார், வேர், சிலந்தி வலையில் உள்ள நூல் முதலியவற்றைக் கொண்டு சிறு கிளைகளுக்கு இடையை தொட்டில் போல தொங்கக்கூடிய கூட்டை அமைக்கும். இளஞ்சிவப்புத் தோய்ந்த வெண்மையான இரண்டு அல்லது மூன்று முட்டைகளை இடும். முட்டைகளில் கறுப்பும் செம்பழுப்புமான புள்ளிகள் மிகுதியாகக் காண இயலும்.
# சோனமுரா சட்டமன்றத் தொகுதி

**சோனமுரா சட்டமன்றத் தொகுதி** (*Sonamura Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது மற்றும் மேற்கு திரிபுரா மக்களவைத் தொகுதியின் ஒரு பகுதியாகும்.  

## சட்டப் பேரவை உறுப்பினர்கள்
| 1972 | தேபேந்திர சவுத்ரி | இந்திய தேசிய காங்கிரசு |
| --- | --- | --- |
| 1977 | சுபல் ருத்ரா | இந்திய பொதுவுடைமைக் கட்சி (மார்க்சிஸ்ட்) |
| 1983 | ரஷிக் லால் ராய் | இந்திய தேசிய காங்கிரசு |
| 1988 |  |  |
| 1993 | சுபல் ருத்ரா | இந்திய பொதுவுடைமைக் கட்சி (மார்க்சிஸ்ட்) |
| 1998 |  |  |
| 2003 |  |  |
| 2008 | சுபால் பௌமிக் | இந்திய தேசிய காங்கிரசு |
| 2013 | சியாமல் சக்ரவர்த்தி | இந்திய பொதுவுடைமைக் கட்சி (மார்க்சிஸ்ட்) |
| 2018}}

=== 2018 ===

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* சிபாஹிஜாலா மாவட்டம்
* சோனமுரா
* மேற்கு திரிபுரா மக்களவைத் தொகுதி |  |  |
# ஆந்திரப் பிரதேச சட்டமன்றம்



**ஆந்திரப் பிரதேச சட்டமன்றம்** என்பது இந்தியாவின் ஆந்திரப் பிரதேச மாநிலத்தின் மாநில சட்டமன்றமாகும். இது வெஸ்ட்மின்ஸ்டரால் பெறப்பட்ட பாராளுமன்ற முறையைப் பின்பற்றுகிறது மற்றும் இதனுடையது  

- நியமிக்கபட்ட ஆந்திரப் பிரதேச ஆளுநர்
- மறைமுகமாகத் தேர்ந்தெடுக்கப்பட்ட சட்ட மேலவை
- மக்களால் தேர்ந்தெடுக்கப்பட்ட சட்டப் பேரவை.
# ஜி. ஆர். சுவாமிநாதன்


**ஜி. ஆர். சுவாமிநாதன்** (*G.R. Swaminathan*) 28 சூன் 2017 முதல் சென்னை உயர் நீதிமன்ற நீதியரசராக உள்ளார். 1968இல் திருவாரூரில் பிறந்த சுவாமிநாதன்சேலம் அரசு சட்டக் கல்லூரியில் இளநிலை சட்டப் படிப்பு முடித்தார். முதுநிலை சட்டப் படிப்பை சென்னை அம்பேத்கர் அரசு சட்டக் கல்லூரியில் முடித்தார்.  

## தொழில்
சுவாமிநாதன் 1991-இல் வழக்கறிஞராக பதிவு செய்து கொண்டு, 1997 முதல் புதுச்சேரியில் தனியாக வழக்குரைஞர் தொழிலை நடத்தினார். சென்னை உயர் நீதிமன்ற மதுரைக் கிளை நிறுவப்பட்டப் பின்னர், சுவாமிநாதன் 2004 முதல் மதுரையில் வழக்குரைஞர் தொழிலை செய்தார். 2014 ஆம் ஆண்டில் சுவாமிநாதன் இந்திய அரசின் கூடுதல் சொலிசிட்டர் ஜெனரலாக நியமிக்கப்பட்டார். 2017 சூன் 28 அன்று இவர் சென்னை உயர் நீதிமன்ற தற்காலிக நீதியரசராக நியமிக்கப்பட்டார். ஏப்ரல் 2019-இல் சுவாமிநாதன் சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் 2030 மே 31 அன்று பணி ஓய்வு பெற உள்ளார்.
# திரிபுரா பழங்குடியினர் இளைஞர் சங்கம்


<span></span><templatestyles src="Module:Infobox/styles.css"></templatestyles>  
**திரிபுரா உபசாதி சூபா சமிதி** (*Tripura Upajati Juba Samiti*)("**திரிபுரா பழங்குடியினர் இளைஞர் சங்கம்**") என்பது இந்திய மாநிலமான திரிபுராவில் 1977 முதல் 2001 வரை செயல்பட்ட ஒரு அரசியல் கட்சியாகும். இக்கட்சி 1988-93-ல், இந்தியத் தேசிய காங்கிரசு கட்சியுடன் சேர்ந்து திரிபுரா சட்டமன்றத்தில் கூட்டணி அரசாங்கத்தை அமைத்தது.  

2001-ல், திரிபுரா பழங்குடியினர் இளைஞர் சங்கம் கலைக்கப்பட்டு உடைந்து ட்விப்ராவின் உள்நாட்டுத் தேசியவாதக் கட்சி மற்றும் திரிபுரா பூர்வகுடி மக்கள் முன்னணியை உருவாக்கியது.  

## தேர்தல் செயல்திறன்
1988 திரிபுரா சட்டப் பேரவைத் தேர்தலில் இந்தியத் தேசிய காங்கிரசுடன் திரிபுரா பழங்குடியினர் இளைஞர் சங்கம் கூட்டணி அமைத்துப் போட்டியிட்டதில் 60 இடங்களில் 32 இடங்களில் வெற்றி பெற்றது.  

## குறிப்பிடத்தக்க தலைவர்கள்

- சியாமா சரண் திரிபுரா
- அரிநாத் தேபர்மா
- நாகேந்திர ஜமாத்தியா
- திராவ் குமார் ரியாங்
- புத்த தேபர்மா
- கௌரி சங்கர் ரியாங்
- இரதி மோகன் ஜமாத்தியா
- இரவீந்திர டெபர்மா
- திபா சந்திர கராங்க்கோல்
# பாவுலூரி மல்லனா


**பாவுலூரி மல்லனா** (*Pavuluri Mallana*) சுமார் 11ஆம் அல்லது 12ஆம் நூற்றாண்டின் முற்பகுதியில், இன்றைய ஆந்திரப் பிரதேசத்தைச் சேர்ந்த இந்தியக் கணிதவியலாளர் ஆவார். 9ம் நூற்றாண்டின் சமண சமய ஆச்சாரியரும் கணித அறிஞருமான மகாவீரச்சார்யாவின் சமசுகிருத கணிதக் கட்டுரையான *கணிதசாரசங்காரகம்* அல்லது *கணித சார சம்கிரகா* என்பதை தெலுங்கில் *சார சங்கிரக கணிதம்* என மொழிபெயர்த்தார். இது பிரபலமாக *பாவுலூரி கணிதமு* என்று அழைக்கப்படுகிறது.  

*கணித சார சம்கிரகா* என்பது சமசுகிருதத்திலிருந்து மொழிபெயர்க்கப்பட்ட ஒரு பிராந்திய மொழிக்கு ஒரு கணித நூலின் ஆரம்பகால மொழிபெயர்ப்பாகும். மேலும் தெலுங்கில் எழுதப்பட்ட மிகப் பழமையான அறிவியல் நூலுமாகும். அனைத்து திராவிட மொழியிலும் கணிதம் பற்றிய முதல் அறிவியல் ஆய்வுக் கட்டுரை இதுவே. அந்த காலத்தில் ஆந்திராவில் பயன்படுத்தப்பட்ட எடைகள், அளவுகள் மற்றும் நாணயங்களின் முறையையும் மல்லனா தனது படைப்பில் விவரித்தார். மேலும் எழுகந்தி பெத்தன்னாவின் *பிராகிர்ண கணிதம்*, பாஸ்கரனின் லீலாவதி போன்ற தெலுங்கு மொழிபெயர்ப்பு பணிகளையும் தொடர்ந்தார்.  

## வாழ்க்கை
பாவுலூரி மல்லன்னா 11ஆம் அல்லது 12ஆம் நூற்றாண்டின் முற்பகுதியில், இன்றைய ஆந்திரப் பிரதேசத்தைச் சேர்ந்த இந்தியக் கணிதவியலாளர். சிலர் இவரை 12 ஆம் நூற்றாண்டின் தொடக்கத்தில் வைக்கின்றனர். மல்லன்னா சைவ சமயத்தைச் சேர்ந்தவர். மல்லன்னா என்ற பெயரைக் கொண்ட இவரது பேரனும் ஓர் பிரபல எழுத்தாளர். இருப்பினும், சில வரலாற்றாசிரியர்கள் கணிதவியலாளரான பாவுலூரி மல்லன்னா கவிஞர் மல்லன்னாவின் பேரன் என்று கருதுகின்றனர். இராஜராஜ நரேந்திரன் பிதாபுரத்திற்கு அருகிலுள்ள நவ கந்தவாடா கிராமத்தை மல்லன்னாவுக்கு தானமாக வழங்கினார். ஆனால் மானியம் எந்த மல்லன்னாவைக் குறிக்கிறது என்பது தெளிவாகத் தெரியவில்லை.  

## பணிகள்
மல்லன்னா, மகாவீரச்சார்யாவின் 9 ஆம் நூற்றாண்டின் சமசுகிருத கணிதக் கட்டுரையான கணித *கணிதசாரசங்காரகம்* என்பதை தெலுங்கில் *சார சங்கிரக கணிதம்* என மொழிபெயர்த்தார். இது பிரபலமாக *பாவுலூரி கணிதமு* என்று அழைக்கப்படுகிறது.  

மகாவீரரின் படைப்புகள் எட்டு அதிகாரங்கள் அல்லது தலைப்புகளில் இருப்பதாகக் கூறப்பட்டாலும், மல்லன்னா அதைத் தனது மொழிபெயர்ப்பில் பத்து தலைப்புகளாக மாற்றினார். முதல் தலைப்பு *பாவுலூரி கணிதம்* என பிரபலமாகியுள்ளது. மற்ற அத்தியாயங்கள் (காலவரிசைப்படி): பகாகர கணிதம், சுவர்க கணிதம், மிசுர கணிதம், பின்ன கணிதம், சேத்திர கணிதம், கடகணிதம், சாயா கணிதம், சூத்ர கணிதம், மற்றும் பிரகிர்ண கணிதம். கணிதத்தின் வரலாற்றாசிரியர் ஜார்ஜ் கெவர்கிஸ் ஜோசப், "மல்லன்னாவின் மொழிபெயர்ப்பு அதன் தெளிவு மற்றும் புதுமையின் காரணமாக எதிர்கால மொழிபெயர்ப்புகளுக்கு ஒரு முன்மாதிரியாக செயல்பட்டது" என்று குறிப்பிடுகிறார்.  

## இதனையும் காண்க

- இந்தியக் கணிதவியலாளர்களின் பட்டியல்
# இராதாகிசோர்பூர் சட்டமன்றத் தொகுதி

**இராதாகிசோர்பூர் சட்டமன்றத் தொகுதி** (*Radhakishorpur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது கோமதி மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
| 2008 | ஜாய்கோபிந்தா தேப் ராய் | இந்திய பொதுவுடைமைக் கட்சி (மார்க்சிஸ்ட்) |
| --- | --- | --- |
| 2013 | பிரஞ்சித் சிங்க ராய் | இந்திய தேசிய காங்கிரசு |
| 2018}}

== மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* கோமதி மாவட்டம் |  |  |
# இசுலாம் உதீன்

**இசுலாம் உதீன்** (*Islam Uddin*) என்பவர் இந்தியப் பொதுவுடைமைக் கட்சி (மார்க்சிஸ்ட்)<nowiki/>யைச் சார்ந்த ஓர் இந்திய அரசியல்வாதியும் திரிபுரா சட்டப் பேரவை உறுப்பினரும் ஆவார். இவர் வடக்கு திரிபுரா மாவட்டம் மற்றும் திரிபுராவின் கிழக்குப் பகுதியில் உள்ள கடம்தலா-குர்தி சட்டமன்றத் தொகுதியை பிரதிநிதித்துவப்படுத்துகிறார்.  

## ஆரம்ப வாழ்க்கையும் அரசியலும்
2018 திரிபுரா சட்டப் பேரவைத் தேர்தலில் வடக்கு திரிபுரா மாவட்டத்தில் கடம்தலா-குர்தி சட்டமன்றத் தேர்தலில் இந்தியப் பொதுவுடைமைக் கட்சியின் வேட்பாளராக இசுலாம் உதீன் போட்டியிட்டு 57.73% (20,721) வாக்குகளைப் பெற்று வெற்றி பெற்றார். இவர் தேசியவாத காங்கிரசு கட்சியின் கியாசு உதின் சவுத்ரி மற்றும் பாரதிய ஜனதா கட்சியின் திங்கு ராய் ஆகியோரை தோற்கடித்தார்.
# உலோகேநாத்து மிசுரா


**உலோகேநாத்து மிசுரா** (*Lokenath Mishra*) இந்தியாவைச் சேர்ந்த ஓர் (1905-1975) அரசியல்வாதியாவார். 1905 ஆம் ஆண்டு ஆகத்து மாதம் 15 ஆம் தேதியன்று இயாம்சிவு மிசுரா பார்வதிதேவி தம்பதியருக்கு மகனாக இவர் பிறந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். முன்னதாக இவர் ஒடிசாவிலிருந்து இந்திய அரசியலமைப்புச் சபையின் உறுப்பினராகவும் இருந்தார்.  

சுதந்திரத்திற்கு முன்பு ஒருமுறை ஒடிசா சட்டமன்றத்தில் உறுப்பினராகவும், சுதந்திரத்திற்குப் பிறகு ஒருமுறை மக்களவை உறுப்பினராகவும் பணியாற்றினார். சுதந்திரத்திற்கு முன்பு 1946 ஆம் ஆண்டில் தெற்கு பூரி சதர் சட்டமன்றத் தொகுதியிலிருந்து 2ஆவது சுதந்திரத்திற்கு முந்தைய ஒடிசா சட்டமன்றத்திற்கு தேர்ந்தெடுக்கப்பட்டார். சுதந்திரத்திற்குப் பிறகு, 1952 ஆம் ஆண்டு நடைபெற்ற இந்தியப் பொதுத் தேர்தலில் செபுரி மக்களவைத் தொகுதியிலிருந்து 1ஆவது மக்களவைக்குத் தேர்ந்தெடுக்கப்பட்டார்.  

உலோகேநாத்து மிசுரா 1975 ஆம் ஆண்டில் இறந்தார்.
# பகவத் பிரசாத் மொகந்தி



**பகவத் பிரசாத் மொகந்தி** (Bhagabat Prasad Mohanty) இந்தியாவைச் சேர்ந்த ஓர் அரசியல்வாதியாவார். 1929 ஆம் ஆண்டு நவம்பர் மாதம் 27 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒரு வழக்கறிஞரும் ஆவார். ஒடிசா சட்டமன்றத்தின் சட்டமன்ற உறுப்பினராக மூன்று முறை தேர்ந்தெடுக்கப்பட்டார். ஒடிசா அரசின் உயர்கல்வி அமைச்சராகவும் பணியாற்றினார்.  

## வாழ்க்கைக் குறிப்பு
பகவத் பிரசாத்து மொகந்தி 1929 ஆம் ஆண்டு நவம்பர் மாதம் 27 ஆம் தேதியன்று பிறந்தார் 1971 ஆம் ஆண்டில் பிரயா சோசலிசுட்டு கட்சி வேட்பாளராக கேந்திரபாராவிலிருந்து ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். பின்னர், இந்திய தேசிய காங்கிரசு கட்சியில் சேர்ந்தார். 1985 மற்றும் 1995 ஆம் ஆண்டுகளில் இந்திய தேசிய காங்கிரசு வேட்பாளராக ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  

மொகந்தி 8 டிசம்பர் 2019 அன்று தனது 90 ஆவது வயதில் காலமானார்